* * *
«Мезе, цёрат, моратано моро?!
Валтнэнь уш мусынек кодаяк!
Эрзянь моро серьгедтяно, цёрат,
Столесь сюпав, оймесь – седеяк!»

Ансяк ваныть, чатьмонить цёратне,
Прок кинь-бути учить, сеть – а сыть.
Сормсизь коняст. Истя тарныть прятне, 
Теке алкукс морамо арсить.

«Нать, истямо эрзянть уцясказо
Ды чанстезэ, нать, истямо шкась:
Ёмась эрзянь моронть содыцязо, —
Нурдо ули – алаша арась».

«Те а истя! – стясь иредезь цёра. –
Эрзятне содасызь эсь морост!!!
Чатьмонеде! Мон мораса моронть,
Эрзянь моронть «Ой, мороз, мороз…».

Александр АРАПОВ